हार्ट अटैक : किसी व्यक्ति को हार्ट अटैक तब आता है, जब हृदय तक ऑक्सीजन पहुंचाने वाले रक्त का प्रवाह सही ढंग से नहीं होता है, जहां से रक्त पम्प होकर शरीर के अन्य हिस्सों तक पहुंचता है। हार्ट अटैक के दौरान दिल की रक्त को पम्प करने की क्षमता आंशिक रूप से कम हो जाती है। हार्ट अटैक आने पर भी दिल रक्त को पम्प करता रहता है लेकिन इसकी गति धीमी हो जाती है। हार्ट अटैक होने पर व्यक्ति कुछ मिनटों अथवा कुछ घंटों के लिए भी चल सकता है और जीवित भी बच सकता है।